Ζαμπίνε Μπέργκμαν-Πολ

Η Ζαμπίνε Μπέργκμαν-Πολ (το γένος Σουλτς; , γεννηθείσα στις 20 Απριλίου 1946) είναι Γερμανίδα γιατρός και πολιτικός. Είναι μέλος της Χριστιανοδημοκρατικής Ένωσης της Γερμανίας (ΧΕΓ, CDU), ήταν πρόεδρος του Φολκσκάμμερ της Ανατολικής Γερμανίας από τον Απρίλιο έως τον Οκτώβριο του 1990. Υπηρέτησε ως αναπληρώτρια επικεφαλής του κράτους της Ανατολικής Γερμανίας μέχρι τη συγχώνευση με τη Δυτική Γερμανία τον Οκτώβριο. Μετά την επανένωση της Γερμανίας, υπηρέτησε στην κυβέρνηση του καγκελαρίου Χέλμουτ Κολ.Torild Skard (2014) "Sabine Bergmann-Pohl" in Women of Power - Half a century of female presidents and prime ministers worldwide, Bristol: Policy Press, 

 Πρώιμη ζωή και την εκπαίδευση 
Η Μπέργκμαν-Πολ γεννήθηκε στο Άιζεναχ της Θουριγγίας. Αφού αποφοίτησε από το σχολείο το 1964, η Μπέργκμαν-Πολ αρχικά δεν εισήχθη στο πανεπιστήμιο, αλλά εισήχθη με διετή υποτροφία στο Ινστιτούτο Ιατροδικαστικής στο Πανεπιστήμιο Χούμπολτ στο Βερολίνο. Το 1966, άρχισε να σπουδάσει ιατρική και αποφοίτησε το 1972 με πτυχίο στην ιατρική. Από το 1979, εργάστηκε ως ειδική σε θέματα πνεύμονα και το 1980 απέκτησε διδακτορικό.

Από το 1980 έως το 1985, ήταν ιατρική διευθύντρια του τμήματος της πολυκλινικής για ασθένειες των πνευμόνων και της φυματίωσης στο Φριντριχσάιν του Βερολίνου. Από το 1985 έως το 1990, ήταν ιατρική διευθύντρια στο Επαρχιακό Γραφείο για παθήσεις πνευμόνων και φυματίωσης στο Ανατολικό Βερολίνο.

Από το 1990 η Μπέργκμαν-Πολ είναι Προστάτης των Ατόμων με Αναπηρία στη Γερμανία (ABID eV) και από το 2003 Πρόεδρος του Ερυθρού Σταυρού στο Βερολίνο. Επίσης από το 2003 είναι μέλος του Προεδρείου της Διεθνούς Ομοσπονδίας και αντιπρόεδρος από το 2007.

 Πολιτική καριέρα 
δεξιά|μικρογραφία|235x235εσ|Συνεδρίαση του Κοινοβουλίου, 2 Οκτωβρίου 1990
Το 1981, άρχισε να εργάζεται για τη Χριστιανοδημοκρατικη Ένωση Γερμανίας, ενός εκ των κομμάτων της ΛΔΓ, και το 1987 εξελέγη στο περιφερειακό συμβούλιο στο Ανατολικό Βερολίνο.

Στις γενικές εκλογές του Μαρτίου του 1990, οι μόνες ελεύθερες εκλογές που διεξήχθησαν στην Ανατολική Γερμανία, εξελέγη μέλος της Βουλής και στις 5 Απριλίου εξελέγη πρόεδρός της. Την ίδια ημέρα, το Κοινοβούλιο κατήργησε το Κρατικό Συμβούλιο, τη συλλογική προεδρία της χώρας. Σύμφωνα με το Σύνταγμα, ο πρόεδρος της Βουλής ήταν ex officio αντιπρόεδρος της Λαοκρατικής Δημοκρατίας της Γερμανίας, ως εκ τούτου, η Μπέργκμαν-Πολ έγινε προσωρινή αρχηγός κράτους. Σε αυτόν τον ρόλο, προήδρευσε στην ψηφοφορία για την ένταξη στην Ομοσπονδιακή Δημοκρατία της Γερμανίας στις 23 Αυγούστου, καθώς και στη συντριπτική έγκριση της συνθήκης ενοποίησης, στις 12 Σεπτεμβρίου.

Μετά την επανένωση της Γερμανίας στις 3 Οκτωβρίου 1990 έγινε μέλος της Μπούντεσταγκ. Μαζί με άλλα μέλη της τελευταίας κυβέρνησης της Ανατολικής Γερμανίας, διορίστηκε επίσης Ομοσπονδιακός Υπουργός Ειδικών Υποθέσεων στην κυβέρνηση του καγκελάριου Χέλμουτ Κολ. Μετά τις γερμανικές εκλογές του 1990 διορίστηκε υφυπουργός στο Ομοσπονδιακό Υπουργείο Υγείας στις 18 Ιανουαρίου 1991. Μετά την ήττα του κόμματός της στις εκλογές του 1998, έφυγε από την κυβέρνηση στις 27 Οκτωβρίου 1998, αλλά παρέμεινε στη Βουλή μέχρι το 2002.

 Προσωπική ζωή 
Η Ζαμπίνε Μπέργκμαν-Πολ είναι παντρεμένη και έχει δύο παιδιά. Είναι Προτεστάντισσα.

 Αξιώματα 

 Κοινοβουλευτικά αξιώματα

 Μέλος της Βουλής της Λαοκρατικής Δημοκρατίας Γερμανίας (1990)
 Πρόεδρος του Φολκσκάμμερ (1990)
 Μέλος της Μπούντεσταγκ (1990-2002)

 Κυβερνητικά αξιώματα

 Ομοσπονδιακός Υπουργός Ειδικών Υποθέσεων (1990-1991)
 Κοινοβουλευτικός Υφυπουργός στο Υπουργείο Υγείας (1991-1998)

 Γραπτά 

 Frequency of a history and clinical findings of chronic obstructive pulmonary disease in childhood, their relationship to lung function and determination of reference values for the ventilation and distribution parameters on Pneumotestgerät. Results of a school investigation. Dissertation Academy for Medical Training of East Berlin, 1981, Berlin-Karow, 1976.
 Farewell without tears. Looking back at the year of the Unification. Recorded by Dietrich von Thadden. Ullstein, Berlin - Frankfurt/Main, 1991 
 Sabine Bergmann-Pohl & Paul B. Wink (ed.): Panel Discussion 1953-1989: Germany on the way to unity and freedom on the occasion of the 50th Anniversary of the uprising in East Germany on 17 June 2003 at the Academy of the Konrad Adenauer Foundation in Berlin, Konrad-Adenauer-Stiftung, Berlin 2004 
 Sabine Bergmann-Pohl & Wilhelm Staudacher (ed.): "The cry for freedom." The Hungarian Revolution of 1956, Konrad-Adenauer-Stiftung, Berlin 2007 

 Παραπομπές 

 Εξωτερικοί σύνδεσμοι 
 Προφίλ στην ιστοσελίδα της Μπούντεσταγκ

Κατηγορία:Γερμανοί υπουργοί
Κατηγορία:Πολιτικοί της CDU
Κατηγορία:Πολιτικοί της Ανατολικής Γερμανίας
Κατηγορία:Προτεστάντες